решението на арбитражния комитет или от края на 45-дневния срок.
 3. В случай че първоначалният арбитражен комитет или някои от неговите членове не могат да бъдат свикани отново, се прилагат процедурите, посочени в член 307 от настоящото споразумение. Срокът за обявяване на решението в този случай е 60 дни от датата на подаване на искането, посочено в параграф 2 от настоящия член.
 Раздел 3
 Общи разпоредби
 Член 317
 Взаимно приемливо решение
 Страните могат да стигнат до взаимно приемливо решение на спор по настоящата глава по всяко време. Те уведомяват заедно Комитета по търговия и, когато е приложимо, председателя на арбитражния комитет за всяко такова решение. Ако за решението се изисква одобрение съгласно приложимите вътрешни процедури на някоя от страните, това изискване се посочва в уведомлението, а арбитражното производство се спира. Ако не се изисква такова одобрение или при уведомяване за завършването на такива вътрешни процедури, арбитражното производство се прекратява.
 Член 318
 Процедурен правилник
 1. Процедурите по уреждане на спорове по настоящата глава се уреждат съгласно процедурния правилник, установен в приложение XXIV от настоящото споразумение.
 2. Всяко изслушване, провеждано от арбитражния комитет, е публично в съответствие с процедурния правилник, установен в приложение XXIV от настоящото споразумение.
 Член 319
 Информация и технически консултации
 По искане на някоя от страните или по собствена инициатива арбитражният комитет може да получи информация от всеки един източник, включително от страните по спора, ако сметне това за необходимо за своята работа. Арбитражният комитет има също така правото да потърси съответното становище на експерти, когато смята това за целесъобразно. Всяка информация, получена по този начин, трябва да бъде разкрита и на двете страни, които да представят коментари по нея. Заинтересовани физически или юридически лица, установени на територията на страните, имат право да представят становища amicus curiae на арбитражния комитет в съответствие с процедурния правилник, установен в приложение XXIV от настоящото споразумение.
 Член 320
 Правила на тълкуване
 Арбитражните комитети тълкуват разпоредбите, посочени в член 304 от настоящото споразумение, в съответствие с обичайните правила за тълкуване на международното публично право, включително правилата, кодифицирани във Виенската конвенция за правото на договорите от 1969 г. Когато задължение по силата на настоящото споразумение е идентично със задължение по силата на Споразумението за СТО, арбитражният комитет приема тълкуване, което съответства на съответното тълкуване, установено в решенията на Органа за уреждане на спорове на СТО (наричан по-нататък „ОУС“). Решенията на арбитражния комитет не могат да допълват или намаляват правата и задълженията, предвидени в настоящото споразумение.
 Член 321
 Решения на арбитражния комитет
 1. Арбитражният комитет полага всички усилия за вземане на решения с консенсус. Ако не може да се стигне обаче до вземане на решение с консенсус, спорният въпрос се решава с мнозинство на гласовете. Особените мнения на арбитрите обаче не се публикуват в никакъв случай.
 2. Всяко решение на арбитражния комитет има задължителна сила за страните, без да поражда права или задължения за физически или юридически лица. Решението съдържа фактическите констатации, приложимостта на съответните разпоредби на настоящото споразумение и основните мотиви за всички направени в него констатации и препоръки. Комитетът по търговия оповестява публично решенията